ન્યૂઝીલેન્ડે પ્રથમ બેટિંગ કરતા ચાર વિકેટે 182 રનનો વિશાળ સ્કોર ઉભો કરી દીધો હતો. લક્ષ્યનો પીછો કરી રહેલી શ્રીલંકાની ટીમે નવ વિકેટના નુકસાન પર 179 રન જ બનાવી શકી. શ્રીલંકાની શરૂઆત ખરાબ રહી હતી. 86 રન પર શ્રીલંકાની અડધી ટીમ પેવેલિયન પરત ફરી ગઇ હતી. ગુનાતિલકાએ 26 બોલમાં 46 રનની ધમાકેદાર ઇનિંગ્સ રમી હતી. તે પાંચમા ખેલાડી તરીકે આઉટ થયો હતો. ત્યારબાદ શ્રીવર્ધનાએ 42 અને પરેરાએ 28 રન કરી ટીમને જીત તરફ લઇ જવાની કોશિષ કરી હતી. આ અગાઉ ન્યૂઝીલેન્ડની શરૂઆત શાનદાર રહી હતી. ગુપ્ટિલે અને વિલિયમ્સને ટીમને શાનદાર શરૂઆત આપી હતી. વિલિયમ્સને 42 બોલમાં 53 રન બનાવ્યા હતા. શ્રીલંકા તરફથી કુલશેખરાએ 26 રનમાં બે વિકેટ લીધી હતી. ન્યૂઝીલેન્ડ તરફથી બોલ્ટે 21 રન આપી ત્રણ અને હેનરીએ 44 રન આપી ત્રણ વિકેટ લીધી હતી.